uzoq muddatli qarzlar bo'yicha qarz summalari ko'rsatiladi. 'Boshqa uzoq muddatli kreditorlik qarzlar' moddasi bo'yicha (590 -satr) turli kreditorlarga bo'lgan uzoq muddatli qarzlarni hisobga oluvchi hisobvaraqlarida (7900) hisobga olingan, korxonaning ijaraga beruvchi (lizing beruvchi), xodimlar, turli jismoniy va yuridik shaxslar oldida turli xil notijorat operatsiyalar bo'yicha uzoq muddatli majburiyatlari summalari, sud organlarining ijro hujjatlari yoki qarorlari asosida turli tashkilotlar va ayrim shaxslar foydasiga korxona xodimlarining ish haqidan ushlangan summalar ko'rsatiladi. 'Joriy majburiyatlar, jami' moddasi bo'yicha (600 -satr) 610, 630, 640, 650, 660, 670, 680, 690, 700, 710, 720, 730, 740, 750, 760- satrlarda ko'rsatilgan korxona joriy majburiyatlarining (bir yildan kam bo'lgan muddatli) summasi aks ettiriladi. 601- satrda ma'lumot uchun 610, 630, 650, 670, 680, 690, 700, 710, 720, 760- satrda ko'rsatilgan korxona joriy kreditorlik qarzlarining summasi ko'rsatiladi. 602- satrda ma'lumot uchun korxona muddati o'tkan joriy kreditorlik qarzlari ko'rsatiladi. 'Mol etkazib beruvchilar va pudratchilarga qarz' moddasi bo'yicha (610 - satr) hisobi 6010 - 'Mol etkazib beruvchilar va pudratchilarga to'lanadigan hisobvaraqlar' va 6020 - 'Berilgan veksellar' hisobvaraqlarida yuritiladigan olingan mol- mulk, bajarilgan ishlar va ko'rsatilgan xizmatlar uchun mol etkazib beruvchilar hamda pudratchilarga joriy majburiyatlar summasi ko'rsatiladi. 'Ajratilgan bo'linmalarga qarz' moddasi bo'yicha (620 -satr) hisobi 6110 - 'Ajratilgan bo'linmalarga to'lanadigan hisobvaraqlar' hisobvarag'ida yuritiladigan, ajratilgan bo'linmalar (filiallar, vakolatxonalar)ga joriy majburiyatlar aks ettiriladi. Mazkur modda bo'yicha axborotlar ma'lumot uchun keltiriladi. 'Sho''ba va qaram xo'jalik jamiyatlarga qarz' moddasi bo'yicha (630 -satr) hisobi 6120 - 'Sho''ba va qaram xo'jalik jamiyatlariga to'lanadigan hisobvaraqlar' hisobvarag'ida yuritiladigan, sho''ba va qaram xo'jalik jamiyatlaridan joriy qarzlar (ichki idora hisob-kitoblari) aks ettiriladi. 'Kechiktirilgan daromadlar' moddasi bo'yicha (640 -satr) hisobi 6210 - 'Diskont (chegirma)lar ko'rinishidagi kechiktirilgan daromadlar', 6220 - 'Mukofot (ustama)lar ko'rinishidagi kechiktirilgan daromadlar', 6230 - 'Boshqa kechiktirilgan daromadlar' hisobvaraqlarida yuritiladigan, muddati o'tkazib yuborilgan daromad bo'yicha korxonalar majburiyatlarining summasi ko'rsatiladi. 'Soliq va majburiy to'lovlar bo'yicha kechiktirilgan majburiyatlar' moddasi (650- satr) bo'yicha tashkilotlarning soliqlar va boshqa majburiy to'lovlar bo'yicha uzoq muddatli majburiyatlari summasining joriy qismi ko'rsatilib, ularning hisobi 6240 - 'Soliqlar va boshqa majburiy to'lovlar bo'yicha kechiktirilgan majburiyatlar' hisobvarag'ida amalga oshiriladi. 'Boshqa kechiktirilgan majburiyatlar' moddasi bo'yicha (660 -satr) hisobi 6250 - 'Vaqtinchalik farqlar bo'yicha kechiktirilgan foyda solig'i bo'yicha majburiyatlar', 6290 - 'Boshqa kechiktirilgan majburiyatlar' hisobvaraqlarida yuritiladigan, korxonaning moliya- xo'jalik faoliyati bilan bog'liq, muddati o'tkazib yuborilgan boshqa majburiyatlar summasi ko'rsatiladi. 'Olingan bo'naklar' moddasi bo'yicha (670 -satr) chet tashkilotlardan